nl en fr hbs_lat af af en en nl af en fi nl en nl af nl en af af af af af af en en fr hbs_lat af
‘n Heerlike naweek met SA Kiwi Chicks in Afrikaans! | Merise Tydskrif
SA Kiwi Chicks reël ‘n heerlike wegbreeknaweek vir egpare – in Afrikaans!
Van julle sal SA Kiwi Chicks se eerste Afrikaanse saamkuier-naweek onthou in 2013. Hulle het vir Gretha en Francois Wiid genooi om al die pad van Suid-Afrika af te kom om Suid-Afrikaanse expats hier in Nieu-Seeland in hulle eie taal te kom bederf. Daar was ‘n huweliksaand, ‘n Damesdag getiteld “Eva se lyf”, ‘n Manne-ontbyt en ‘n Familiegesprek.
In 2014 was die tema vir hulle Damesdag “Iets vir Jou” en het plaaslike sprekers met die dames gesels. Gaste was nog elke keer heerlik bederf met smaaklike eetgoed, geskenksakkies, pryse en ‘n lekker kuier in Afrikaans. Sommige dames het verlede jaar selfs van New Plymouth af gereis om meer te wete te kom oor die huweliksnaweek wat vanjaar gaan plaasvind.
Baie mense wou graag ‘n soortgelyke naweek in Nieu-Seeland bywoon soos wat in Suid-Afrika aangebied was. Nou is jou kans om dit by te woon, want SA Kiwi Chicks het spesiaal vir jou so ‘n naweek gereël waar jy ‘n bietjie kan wegbreek met jou eggenoot en mekaar opnuut kan ontdek op die oewers van die pragtige Waikato-rivier by die Novotel in Hamilton. Soos met SA Kiwi Chicks se vorige geleenthede is die ondersteuning van verskeie borge verkry om hierdie naweek nie net bekostigbaar te maak nie, maar ook om te verseker dat egpare hartlik verwelkom sal word en bederf word met pryse en geskenksakkies.
Immigrasie eis dikwels die hoogste tol: jou huwelik. Tussen werksdruk en aanpassingsprobleme word die huwelik dikwels afgeskeep. Gun julself ‘n ruskansie tussen 8 en 10 junie 2018 met hierdie heerlike wegbreeknaweek. Daar is vier pryskategorieë vir kamers, wat wissel van $544 tot $714 per egpaar vir die naweek. Dit sluit akkommodasie, etes en geskenkpakkies in. Kontak Lijlanie Stander vir registrasievorms en meer inligting by 021 023 18357 of Lijlanie@randgroup.biz of besoek hul blad by www.facebook.com/SaKiwiChicks.
Jy kan registreer tot 30 April 2018, maar moenie te lank wag nie, want daar is net ‘n beperkte aantal kaartjies beskikbaar!
Designed by Elegant Themes | Powered by WordPress